คมนาคมได้ข้อสรุปแนวทางลงทุนระบบรถไฟฟ้าสายสีม่วง
โพสต์ทูเดย์-กระทรวงคมนาคมได้ข้อสรุปการลงทุนเดินระบบรถไฟฟ้าสายสีม่วง ให้เอกชนเข้ามาร่วมลงทุนจัดหารถไฟฟ้าและระบบ ขณะที่รัฐจะว่าจ้างเอกชนเดินรถแบบ PPP
6 ม.ค. 2553

โพสต์ทูเดย์-กระทรวงคมนาคมได้ข้อสรุปการลงทุนเดินระบบรถไฟฟ้าสายสีม่วง ให้เอกชนเข้ามาร่วมลงทุนจัดหารถไฟฟ้าและระบบ ขณะที่รัฐจะว่าจ้างเอกชนเดินรถแบบ PPP
นายโสภณ  ซารัมย์  รัฐมนตรีว่าการกระทรวงคมนาคม เปิดเผยว่า แนวทางการลงทุนระบบเดินรถของโครงการรถไฟฟ้าสายสีม่วง ช่วงบางใหญ่ – บางซื่อ ที่กระทรวงคมนาคมเสนอให้คณะกรรมการรัฐมนตรีเศรษฐกิจพิจารณา จะเป็นรูปแบบดึงให้เอกชนเข้ามาร่วมลงทุนด้านจัดหารถไฟฟ้าและระบบอาณัติสัญญาณ  หลังจากนั้นภาครัฐจะมีการว่าจ้างให้เอกชนเป็นผู้เดินรถ หรือ PPP (Public Private Partnership) ซึ่งมีข้อดีต่อการก่อสร้างส่วนต่อขยายในอนาคต ที่รัฐสามารถดำเนินการได้ทันที ไม่ต้องเจรจากับคู่สัมปทานแบบเดิม รวมทั้งสามารถกำหนดราคาค่าโดยสารได้
ทั้งนี้ หากได้รับความเห็นชอบจากที่ประชุมคณะกรรมการรัฐมนตรีเศรษฐกิจแล้ว กระทรวงคมนาคมจะใช้เวลาในการจัดหาผู้ลงทุนในระบบเดินรถไม่เกิน 1 ปี  ซึ่งจะทำคู่ขนานกับการก่อสร้างงานโยธา ที่ได้ประกวดราคาเรียบร้อยแล้วทั้ง 3 สัญญา ขณะที่การก่อสร้างคาดว่าจะใช้เวลา 3 ปีแล้วเสร็จ